**Grea povară are-o mamă**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grea povară are-o mamă.

Duce-n spate, nevăzute,

Aripi, care ne cuprinde,

Ne veghează orişiunde.

Cum îşi smulge ea aripa?

Oare cât de mult o doare?

Câte o aripă blândă,

Cum ne dă la fiecare?

Eu îi simt mereu prezenţa,

Chiar şi-atunci când sunt departe.

Doamne, dă-i măicuţei mele,

Dă-i mai multă sănătate.

Mic sau mare, cum n-aş fi,

Tot la pieptul ei aş vrea

Să mă bucur şi să plâng.

Înger e măicuţa mea.